2021 m.

2021 m. buvo nekeliamieji metai, prasidedantys penktadienį pagal Grigaliaus kalendorių.

 Lietuvoje 
Lietuvos seimas 2021 metus paskelbė Lietuvai pagražinti draugijos, Jono Karolio Chodkevičiaus, Vytauto Mačernio, Juozo Zikaro, Vincento Sladkevičiaus, Jurgio Ambraziejaus Pabrėžos, Juozo Lukšos-Daumanto, Abiejų Tautų Respublikos Gegužės 3-osios Konstitucijos ir Tarpusavio įžado metais, Lietuvos totorių kultūros ir istorijos, Archyvų ir Marijos Gimbutienės metais. Seimo paskelbti atmintini metai

 Birželį prasidėjo nelegalių migrantų per Baltarusijos sieną krizė. Nuspręsta statyti tvorą tarp Lietuvos ir Baltarusijos. Lapkričio 10 d. pasienio su Baltarusija ruožuose paskelbta nepaprastoji padėtis. Lapkričio 29 d. Lietuvoje lankėsi Nobelio taikos premijos laureatė Nadia Murad dėl migrantų, kurių daugelis atvyko iš Irako.

 Iki birželio 30 d. dėl COVID-19 epidemijos Lietuvoje galiojo karantinas.Delfi naujienos, Karantinas tęsis iki sausio 31 d., 2020 m. gruodžio 13 d.LRV pranešimas, 2021 01 27 LRT, Vyriausybės verdiktas: karantinas pratęstas dar mėnesiui, judėjimo apribojimai naikinami tarp žiedinių savivaldybių, 2021.02.24LRT, Oficialu: karantinas pratęstas iki gegužės, per Velykas judėti tarp savivaldybių nebus galima, 2021.03.26„Karantinas pratęsiamas iki 2021 m. gegužės 31 d. 24:00 val., tačiau švelninamos karantino priemonės“ , lrv.lt, 2021-04-15. Nuoroda tikrinta 2021-04-24.„Karantinas pratęstas iki liepos, tačiau nuo kitos savaitės laukia daugybė pokyčių: kaip gyvensime vasarą“ lrytas.lt, 2021-05-26. Nuoroda tikrinta 2021-05-27.
 Rugsėjo 12−spalio 3 d. vyko FIFA salės futbolo pasaulio taurė, kuri dėl COVID-19 pandemijos 2020 m. gegužės 12 d. FIFA tarybos sprendimu buvo nukelta.
 Lapkričio 18 d. Vilniuje oficialiai pradėjo darbą Taivaniečių ambasada, kas sukėlė Kinijos pasipiktinimą ir atsakomuosius veiksmus.
 Gruodžio 8 d. įsigaliojus JAV sankcijoms Baltarusijos įmonei „Belaruskalij“ kilo skandalas, kai paaiškėjo, jog valstybės įmonė „Lietuvos geležinkeliai“ toliau gabens „Belaruskalij“ trąšas į Klaipėdos uostą. Gruodžio 14 d. premjerė I. Šimonytė paskelbė, kad dėl skandalo vyriausybės sudėtis nepasikeis užsienio reikalų ir susisiekimo ministrams pateikus atsistatydinimo prašymus.

 Pasaulyje 
 Metų pradžioje pasaulyje toliau plito COVID-19 pandemija, pirmąkart užfiksuota 2019 m. pabaigoje Kinijoje. Birželio 14 d. duomenimis nuo pandemijos pradžios mirė 3,8 mln. žmonių ir užregistruota 175,9 mln. susirgusiųjų.BBC News, birželio 14 d. Nepaisant vakcinavimo, dėl naujos SARS-CoV-2 viruso „Omicron“ atmainos plitimo daugelis Europos šalių metų pabaigoje paskelbė rekordinius paros užsikrėtimų skaičius. Pasak vėlesnės PSO atakaitos, tikėtina, kad iki 2021 m. pabaigos su SARS-CoV-2 virusu susijusių mirčių buvo 14,9  mln., kas būtų beveik 3 kartus daugiau nei oficialiai paskelbtų, kiek daugiau nei 5,4 mln. mirčių pasaulyje.WHO puts global COVID-19 death toll at nearly 15 million, Al Jazeera, 2022 m. gegužės 5 d.
 Sausio 1 d. Didžioji Britanija pradėjo metus nebebūdama ES nare.BBC News, 2020 m. sausio 31 d.
 Sausio 6 d. JAV Kongreso nariams į Kapitolijų susirinkus patvirtinti prezidento rinkimų rezultatus įvyko Donaldo Trampo rėmėjų šturmas, kurio metu balsavimas buvo trumpam sustabdytas ir evakuoti visi Kongreso nariai. Susirėmimų su policija metu žuvo 4 protestuotojai ir vienas policininkas, suimta daugiau nei 80 žmonių.Over 50 people arrested, 14 officers injured and 4 deaths reported amid pro-Trump protests in DC Kitą rytą Kongresas atnaujino procesą ir patvirtino Džo Baideną naujuoju šalies prezidentu.JAV Kongresas patvirtino J.Bideno rinkimų pergalę, D.Trumpas žada taikiai perleisti valdžią
 Sausio mėn. kaimyninės arabų šalys sutarė nutraukti Kataro embargą, besitęsusį nuo 2017 m.Al Jazeera, Gulf states sign ‘solidarity and stability’ deal at GCC summit, 5 Jan 2021
 Vasario 1 d. Mianmaro kariuomenė įvykdė perversmą šalyje.BBC naujienos, Myanmar coup: Aung San Suu Kyi detained as military seizes control Po to prasidėjusiuose protestuose ir neramumuose žuvusiųjų skaičius vertinamas šimtais.Al Jazeera, Death toll in Myanmar’s post-coup crackdown surpasses 300, 26 Mar 2021
 Vasario 18 d. NASA misijos Mars 2020 marsaeigis nusileido Marso Jezero krateryje.Touchdown! NASA's Mars Perseverance Rover Safely Lands on Red Planet
 Kovo 5−8 d. Romos popiežius Pranciškus pirmą kartą lankėsi Irake.BBC News, Pope Francis visits regions of Iraq once held by Islamic State. 2021 m. kovo 8 d.
 Kovo 18 d. Europos kosmoso agentūros taryba galutinai pritarė, kad Lietuvai būtų suteikiamas asocijuotos narystės statusas.Europos kosmoso agentūra pritarė Lietuvos asocijuotai narystei 
 Kovo 23 d. konteinervežis „Ever Given“ užstrigo Sueco kanale, taip savaitei sutrikdydamas pasaulinę prekybą.Al Jazeera, Stranded Ever Given partially refloated in Suez Canal, 29 Mar 2021
 Balandžio 19 d. Mars 2020 misijos dronas Ingenuity pakilo į kelių metrų aukštį ir tapo pirmuoju kontroliuojamu skraidymo aparatu kitoje planetoje.Nasa successfully flies small helicopter on Mars - BBC News
 Gegužės viduryje Izraelis ir Gazos ruožą valdanti palestiniečių „Hamas“ grupuotė apsikeitė karinėmis oro atakomis. Pranešta apie daugiau nei 200 žuvusių palestiniečių, aukas ir neramumus Izraelyje.AP News, "Israel strikes Gaza tunnels as truce efforts remain elusive". 2021 m. gegužės 18 d.
 Gegužės 18−22 dienomis Roterdame vyko 65-asis Eurovizijos dainų konkursas.
 Birželio 11−liepos 11 d. vyko XVI Europos futbolo čempionatas, kuris turėjo vykti 2020 m., bet dėl koronaviruso pandemijos UEFA 2020 m. kovo 17 d. sprendimu buvo nukeltas.Euro 2020 postponed until next summer, says the Norwegian FA. bbc.co.uk 
 Birželio 13 d. Izraelio ministru pirmininku patvirtintas Naftali Bennett, kuris pakeitė 12 metų vadovavusį Benjamin Netanyahu.CNN News, Israel's new prime minister is sworn in, ending Netanyahu's 12-year grip on power, 2021 m. birželio 13 d.
 Liepos 23−rugpjūčio 8 d. Tokijuje vyko 2020 m. vasaros olimpinės žaidynės, kurios 2020 m. kovo 24 d. buvo nukeltos Tarptautinio olimpinio komiteto dėl COVID-19 pandemijos.JOINT STATEMENT FROM THE INTERNATIONAL OLYMPIC COMMITTEE AND THE TOKYO 2020 ORGANISING COMMITTEE
 Rugpjūčio 30 d. Afganistaną paliko paskutinis JAV karinis lėktuvas, taip užbaigiant 20 metų trukusį Afganistano karą. Šalies kontrolę perėmė Talibanas.Al Jazeera, US completes Afghanistan withdrawal as final flight leaves Kabul, 2021 m. rugpjūčio 30 d.
 Rugsėjo 15 d. JAV, JK ir Australija paskelbė apie gynybos susitarimą AUKUS, kuriuo Australijai bus perduotos JAV ir JK naudojamos branduoliniu kuru varomų povandeninių laivų technologijos. Šis susitarimas laikytas nukreiptu prieš augančią Kinijos karinę galią. Taip pat sulaukė Prancūzijos pasmerkimo dėl prarastos daugiamilijardinės vertės sutarties su Australija dėl dyzelinu varomų povandeninių laivų statybos.
 Spalio 1 d. Dubajuje prasidėjo 6 mėnesius trukusi pasaulinė paroda.BBC News, Rescheduled Dubai Expo hopes to attract 25 million visits. 2021 m. balandžio 11 d.
 Spalio 3 d. Tarptautinis tyrimų žurnalistų konsorciumas (ICIJ) išplatino 11,9 milijonų dokumentų, pavadintų „Pandora Papers“, nutekėjusių iš 14 finansinių bendrovių. Šiuose dokumentuose įrodoma, kaip įvairūs pasaulio politikos ir kitų sričių lyderiai slėpė mokesčius nuo savo šalių.
 Spalio 31−lapkričio 12 d. Glazge vyko JT klimato kaitos konferencija.JT informacija
 Lapkričio 24 d. NASA paleido DART erdvėlaivį, kuris specialiai susidūrė su Didymos asteroidu 2022 m. rugsėjo 26 d. 
 Gruodžio 25 d. buvo paleistas NASA, Europos kosmoso agentūros ir Kanados kosmoso agentūros sukurtas Džeimso Vebo kosminis teleskopas, pakeisiantis iki tol naudojamą Hablo kosminį teleskopą. "NASA's James Webb Space Telescope launches in French Guiana - $10 billion successor to Hubble telescope will capture light from first stars and study distant worlds".

 Mirtys 

 Lietuvoje 
 Sausio 2 d. – Vidmantas Staniulis, lietuvių kultūros veikėjas, bibliofilas, kolekcininkas (g. 1950 m.).
 Sausio 8 d. – Algimantas Jazdauskas, Lietuvos žurnalistas, istorikas (g. 1936 m.).
 Sausio 10 d. – Kęstutis Kepežinskas, Lietuvos choro dirigentas ir muzikos mokytojas (g. 1945 m.).In memoriam choro dirigentui Kęstučiui Kepežinskui (1945 -2021). choras.lt. 2021-01-16. Nuoroda tikrinta 2024-02-02.
 Sausio 13 d. – Vytautas Rančelis, lietuvių genetikas (g. 1938 m.).
 Sausio 14 d. – Pranas Baltrėnas, Lietuvos inžinierius aplinkosaugininkas, habilituotas technologijos mokslų daktaras (g. 1940 m.).
 Sausio 15 d. – Vytautas Brėdikis, Lietuvos architektas, pedagogas (g. 1930 m.).
 Sausio 23 d. – Mykolas Dorofėjus, Lietuvos kino ir teatro aktorius (g. 1961 m.).
 Sausio 24 d. – Rimantas Pleikys, žurnalistas, Lietuvos politinis bei visuomenės veikėjas (g. 1957 m.).
 Sausio 26 d. – Albinas Sirvydis, Lietuvos teisininkas, teisėjas (g. 1949 m.).
 Vasario 1 d.: 
 Jonas Gricius, lietuvių kino operatorius (g. 1928 m.).
 Arvydas Paltinas, Lietuvos choro ir orkestro dirigentas, pedagogas (g. 1933 m.).
 Vasario 2 d. – Romas Batūra, Lietuvos istorikas, humanitarinių mokslų daktaras (g. 1937 m.).
 Vasario 4 d.: 
 Jūratė Baranova, filosofė, eseistė, literatūros kritikė, vadovėlių autorė (g. 1955 m.).
 Petras Algirdas Čiočys, Lietuvos teisėtyrininkas, socialinių mokslų daktaras, sporto veikėjas, rankinio tarptautinės kategorijos teisėjas (g. 1931 m.).
 Vasario 10 d.: 
 Algirdas Blažys, Lietuvos ir Panevėžio miesto politinis bei visuomenės veikėjas (g. 1935 m.).
 Ignas Misiūra-Tumanovas, Lietuvos dainininkas (bosas–baritonas) (g. 1963 m.).
 Vasario 13 d. – Bronius Raguotis, Lietuvos žurnalistikos pedagogas, spaudos, literatūros istorikas (g. 1929 m.).
 Vasario 15 d. – Albertas Lukša, Lietuvos žurnalistas, redaktorius (g. 1934 m.).
 Vasario 16 d.: 
 Bernardas Lounas, Lietuvos žydų kilmės JAV gydytojas, kardiologas, defibriliatoriaus išradėjas, Nobelio taikos premijos laureatas (1985 m.) (g. 1921 m.).
 Danielius Mickevičius, Lietuvos žurnalistas, redaktorius, vertėjas, leidėjas (g. 1937 m.).
 Vasario 24 d. – Aleksandras Vozbinas, lietuvių tapytojas (g. 1958 m.).
 Kovo 7 d. – Algimantas Ažusienis, Lietuvos astrofizikas, gamtos mokslų daktaras (g. 1930 m.).
 Kovo 15 d. – Jonas Ivanauskas, Lietuvos ir Jurbarko rajono savivaldybės politinis bei visuomenės veikėjas (g. 1946 m.).Jonas Ivanauskas. CEMETY. Nuoroda tikrinta 2024-02-19.
 Kovo 16 d. – Zita Zamžickienė, lietuvių visuomenininkė (g. 1957 m.).
 Kovo 17 d. – Šarūnas Valentinavičius, Lietuvos žurnalistas (g. 1939 m.).
 Kovo 23 d. – Jonas Šukys, lietuvių kalbininkas (g. 1935 m.).
 Kovo 26 d. – Alvydas Latėnas, Lietuvos dailininkas tapytojas, dailės pedagogas (g. 1960 m.).
 Kovo 28 d. – Stanislava Aldona Gedvilaitė, Lietuvos dailininkė tekstilininkė (g. 1935 m.).Netekome talentingos kilimų rašto kūrėjos. Klevų alėja. 2021-04-06. Nuoroda tikrinta 2024-12-07.
 Balandžio 4 d. – Adolfas Gurskis, Lietuvos filologas, žurnalistas, redaktorius (g. 1936 m.).
 Balandžio 14 d. – Eugenijus Ostapenko, Lietuvos estrados pop-scenos atlikėjas, dainų kūrėjas, kompozitorius (g. 1976 m.).
 Balandžio 15 d. – Valentina Paukštelytė, Lietuvos radijo ir televizijos žurnalistė, redaktorė (g. 1938 m.).„Mirė ilgametė LRT kultūros žurnalistė Valentina Paukštelytė“, LRT.lt, 2021-04-16. Nuoroda tikrinta 2021-04-16.
 Balandžio 17 d. – Jaunutis Makariūnas, Lietuvos architektas (g. 1934 m.).
 Balandžio 19 d.:
 Simonas Šimkūnas, Lietuvos inžinierius energetikas, sportininkas (g. 1930 m.).
 Kęstutis Vitkus, Lietuvos gydytojas chirurgas (g. 1952 m.).„Netikėtai mirė garsus chirurgas Kęstutis Vitkus“, Delfi.lt, 2021-04-19. Nuoroda tikrinta 2021-04-19.
 Balandžio 24 d.:
 Vytautas Jurgis Bubnys, Lietuvos rašytojas, prozininkas, dramaturgas, eseistas, politinis bei visuomenės veikėjas (g. 1932 m.).
 Džiugas Paršonis, Lietuvos žurnalistas, VU dėstytojas (g. 1967 m.).
 Balandžio 30 d. – Kęstutis Glaveckas, Lietuvos ekonomistas, politinis veikėjas, signataras (g. 1949 m.).Mirė ilgametis Seimo narys Kęstutis Glaveckas
 Gegužės 5 d. – Konstantinas Romualdas Dobrovolskis, Lietuvos gydytojas radiologas (g. 1939 m.).
 Gegužės 20 d.:
 Eduardas Balčytis, valtornininkas, chorvedys, muzikologas, pedagogas, humanitarinių mokslų (muzikologijos) habilituotas daktaras (g. 1937 m.).Vėl netektis: mirė Eduardas Balčytis, Lietuvos muzikų sąjunga, 2021-05-20. Nuoroda tikrinta 2021-05-21.
 Rimantas Šavelis, Lietuvos rašytojas prozininkas, dramaturgas, visuomenės veikėjas (g. 1942 m.).RIMANTAS ŠAVELIS 1942 01 10 – 2021 05 20
 Gegužės 22 d. – Edminas Bagdonas, lietuvių diplomatas (g. 1963 m.).Mirė Lietuvos ambasadorius JAE Edminas Bagdonas. Lrytas.lt. Nuoroda tikrinta 2021-05-22.
 Gegužės 24 d. – Aldona Jodkaitė-Vrubliauskienė, Lietuvos aktorė (g. 1928 m.).Mirė teatro ir kino aktorė Aldona Jodkaitė, lrt.lt, 2021-05-24. Nuoroda tikrinta 2021-05-24.
 Gegužės 26 d. – Vytautas Mikutis, Lietuvos ekonomistas (g. 1926 m.).
 Gegužės 29 d. – Sigitas Poškus, lietuvių poetas, prozininkas (g. 1957 m.).Netikėtai mirė vaikų rašytojas Sigitas Poškus, lrytas.lt, 2021-05-29. Nuoroda tikrinta 2021-06-22.
 Birželio 3 d. – Andrius Konickis, Lietuvos filosofas, redaktorius, rašytojas (g. 1956 m.).
 Birželio 7 d. – Algirdas Alionis, Lietuvos poetas, prozininkas (g. 1940 m.).
 Birželio 11 d. – Juozapas Algirdas Mažeika, Lietuvos miško ūkio inžinierius, biomedicinos mokslų daktaras (g. 1940 m.).
 Birželio 15 d. – Kazys Račkauskas, Lietuvos pedagogas, bibliotekininkas, muziejininkas, kultūros istorikas, žurnalistas, leidėjas, redaktorius, visuomenės veikėjas (g. 1935 m.).
 Birželio 17 d. – Jonas Algimantas Juozaitis, Lietuvos tinklinio ir plaukimo treneris, dėstytojas, sporto mokslininkas (g. 1933 m.).
 Liepos 2 d. – Juozas Gediminas Baranauskas, teisininkas, pirmasis Lietuvos televizijos diktorius, Lietuvos politinis bei visuomenės veikėjas (g. 1935 m.).„Mirė pirmasis LRT TELEVIZIJOS diktorius Juozas Baranauskas“, lrt.lt. 2021-07-02. Nuoroda tikrinta 2021-07-02.
 Liepos 6 d. – Vita Žabarauskaitė, Lietuvos dailininkė, pedagogė (g. 1962 m.).„Mirė dailininkė Vita Žabarauskaitė“ , etaplius.lt. Nuoroda tikrinta 2021-07-08.
 Liepos 7 d. – Sigitas Renčys, Lietuvos literatūros kritikas, partinis veikėjas, švietimo vadybininkas (g. 1948 m.).„Mirė kritikas, literatūrologas, poetas Sigitas Renčys“, lžs.lt. 2021-07-07. Nuoroda tikrinta 2021-07-08.
 Liepos 11 d.:
 Albertas Čaplinskas, Lietuvos informatikas, fizikos mokslų daktaras, profesorius (g. 1942 m.).Netekome profesoriaus Alberto Čaplinsko (1942-2021), naujienos.vu.lt. 2021-07-12. Nuoroda tikrinta 2021-08-23.
 Povilas Gaidys, Lietuvos teatro režisierius, teatro ir kino aktorius (g. 1937 m.).Mirė teatro režisierius Povilas Gaidys. Lrytas.lt. Nuoroda tikrinta 2021-07-11.
 Liepos 15 d. – Leonardas Kairiūkštis, Lietuvos miškininkas, akademikas (g. 1928 m.).Mirė žymiausias Lietuvos miškininkas, profesorius Leonardas Kairiūkštis. Lrt.lt. 2021-07-15. Nuoroda tikrinta 2021-07-15.
 Liepos 16 d. – Algirdas Klova, Lietuvos kompozitorius, muzikologas, etnomuzikologas (g. 1958 m.).Mirė kompozitorius Algirdas Klova. 15min.lt. 2021-07-16. Nuoroda tikrinta 2021-07-16.
 Liepos 17 d. – Antanas Račis, enciklopedininkas, 2001–2015 metais leistos Visuotinės lietuvių enciklopedijos vyriausiasis redaktorius (g. 1936 m.).„Mirė redaktorius, enciklopedininkas Antanas Račis“. Lrytas.lt. Nuoroda tikrinta 2021-07-18.
 Liepos 21 d. – Goda Ferensienė, Lietuvos žurnalistė, vertėja (g. 1932 m.).Mirė mūsų kolegė, LŽS narė, žurnalistė, vertėja Goda Ferensienė, lzs.lt. 2021-07-22. Nuoroda tikrinta 2021-07-29.
 Liepos 30 d. – Eduardas Tarasevičius, lietuvių farmacininkas (g. 1942 m.).Mirė Lietuvos farmacijos mohikanas profesorius Eduardas Tarasevičius. Lrt.lt. 2021-07-30. Nuoroda tikrinta 2021-08-02.
 Rugpjūčio 2 d. – Jolanta Kostkevičienė, lietuvių algologė (g. 1962 m.).Š.m. rugpjūčio 2 d., eidama 60 metus, mirė biomedicinos mokslų daktarė, ilgametė Vilniaus universiteto docentė Jolanta Kostkevičienė. Delfi.lt. 2021-08-04. Nuoroda tikrinta 2021-08-07.
 Rugpjūčio 6 d. – Donaldas Kaganas, Lietuvos žydų kilmės JAV istorikas (g. 1932 m.).Donald Kagan, leading neo-conservative historian, dead at 89, apnews.com. 2021-08-11. Nuoroda tikrinta 2021-08-11.
 Rugpjūčio 12 d. – Juozas Stepankevičius, Lietuvos inžinierius kelininkas, muziejininkas (g. 1933 m.).IN MEMORIAM JUOZAS STEPANKEVIČIUS 1933 m. spalio 25 d. – 2021 m. rugpjūčio 12 d.. Elektrėnų Kronika. Nuoroda tikrinta 2024-08-06.
 Rugpjūčio 14 d. – Algirdas Pocius, rašytojas, Lietuvos politinis bei visuomenės veikėjas (g. 1930 m.).Mirė lietuvių prozininkas, buvęs Seimo narys Algirdas Pocius Lrytas.lt. 2021-08-14. Nuoroda tikrinta 2021-08-15.
 Rugpjūčio 15 d.:
 Jurgis Brėdikis, Lietuvos kardiochirurgas, diplomatas, visuomenės bei politinis veikėjas (g. 1929 m.).Mirė biomedicinos mokslų daktaras, kardiochirurgas Jurgis Brėdikis Lrt.lt. 2021-08-15. Nuoroda tikrinta 2021-08-15.
 Borisas Rositsanas, Lietuvos šachmatininkas, FIDE meistras (FM) (g. 1946 m.).Netekome Boriso Rositsano - Lietuvos šachmatų federacija, chessfed.lt. 2021-08-16. Nuoroda tikrinta 2021-08-17.
 Rugpjūčio 19 d. – Andrius Linkus, Lietuvos verslininkas, „Algos grupės“ koncerno steigėjas ir prezidentas (g. 1945 m.).Netekome Andriaus LINKAUS (1945-09-05 – 2021-08-19), elta.lt. 2021-08-21. Nuoroda tikrinta 2021-08-21.
 Rugpjūčio 23 d. – Žygintas Pečiulis, žurnalistas, habilituotas daktaras, Vilniaus universiteto Žurnalistikos instituto dėstytojas, profesorius, buvęs LRT Tarybos pirmininkas (g. 1955 m.).Mirė žurnalistas, Vilniaus universiteto profesorius Žygintas Pečiulis
 Rugpjūčio 27 d. – Birutė Kažemėkaitė, gydytoja, Lietuvos ir Kalvarijos savivaldybės politinė bei visuomenės veikėja (g. 1961 m.).Mirė politikė, visuomenės veikėja, gydytoja Birutė Kažemėkaitė, suduvosgidas.lt. 2021-08-28. Nuoroda tikrinta 2021-08-28.
 Rugpjūčio 31 d.:
 Jonas Mockus, Lietuvos matematikas, habilituotas fizinių mokslų daktaras, Lietuvos mokslų akademijos tikrasis narys (g. 1931 m.).Mirė akademikas, profesorius habilituotas daktaras Jonas Mockus, lrt.lt. 2021-09-01. Nuoroda tikrinta 2021-09-01.
 Kazimieras Motieka, teisininkas, baudžiamųjų bylų advokatas, politinis veikėjas, Lietuvos Respublikos Aukščiausiosios Tarybos Akto Dėl Lietuvos nepriklausomos valstybės atstatymo signataras (g. 1929 m.).Mirė signataras, garsus Lietuvos advokatas Kazimieras Motieka, lrt.lt. 2021-08-31. Nuoroda tikrinta 2021-08-31.
 Rugsėjo 3 d.:
 Juozas Bertašius, Lietuvos ir Šakių rajono savivaldybės ūkio, politinis bei visuomenės veikėjas (g. 1946 m.).IN MEMORIAM JUOZAS BERTAŠIUS , sakiai.lt. 2021-09-03. Nuoroda tirinta 2021-09-04.
 David Borwein, Lietuvos žydų kilmės Kanados matematikas (g. 1924 m.).
 Valdas Klimavičius, Lietuvos architektas (g. 1959 m.).„Amžinybėn iškeliavo vienas žymiausių Panevėžio miesto architektų V.Klimavičius“. 15min.lt. 2021-09-06. Nuoroda tikrinta 2021-09-06.
 Bronius Vaškelis, lietuvių teatrologas, literatūrologas, profesorius, Vytauto Didžiojo universiteto rektorius (1993–1996 m.) (g. 1922 m.).Mirė profesorius Bronius Vaškelis, bernardinai.lt. 2021-09-06. Nuoroda tikrinta 2021-09-06.
 Rugsėjo 6 d. – Aleksandras Šepkus, lietuvių juvelyras (g. 1954 m.).Mirė garsus juvelyras Aleksandras Šepkus, lrt.lt. 2021-09-06. Nuoroda tikrinta 2021-09-06.
 Rugsėjo 14 d. – Donatas Vaclovas Simaitis, Lietuvos ir Tauragės rajono politinis bei visuomenės veikėjas (g. 1944 m.).Mirė buvęs šilumos tinklų vadovas Donatas Simaitis. kurjeris.lt. 2021-09-14. Nuoroda tikrinta 2021-09-14.
 Rugsėjo 15 d. – Romualdas Rakauskas, fotožurnalistas, Lietuvos fotomenininkų sąjungos narys, savaitraščio „Nemunas“ bendradarbis. Tarptautinės meninės fotografijos federacijos (FIAP) garbės narys. Aktyviai rengė personalines ir dalyvavo grupinėse meninės fotografijos parodose (g. 1941 m.).
 Rugsėjo 17 d.:
 Pranas Noreika, Lietuvos inžinierius, energetikas, partinis veikėjas, vadybininkas (g. 1927 m.).Mirė Pranas Noreika. atspindziai.lt. 2021-09-17. Nuoroda tikrinta 2021-09-18.
 Algirdas Vapšys, inžinierius statybininkas, sovietinės ir nepriklausomos Lietuvos visuomenės bei politikos veikėjas (g. 1933 m.).Mirė buvęs ministras Algirdas Vapšys lrytas.lt 
 Rugsėjo 18 d. – Kęstutis Makariūnas, Lietuvos fizikas, eksperimentinės branduolio fizikos Lietuvoje pradininkas (g. 1932 m.).Anapilin išėjo fizikos mokslui ir Vilniaus kraštui gyvenimą paskyręs Kęstutis Makariūnas. elta.lt. 2021-09-19. Nuoroda tikrinta 2021-09-19.
 Rugsėjo 21 d. – Vera Macienė, Lietuvos ir Šilalės rajono savivaldybės politinė bei visuomenės veikėja (g. 1957 m.).Mirė Šilalės rajono savivaldybės tarybos narė Vera Macienė. tv3.lt. 2021-09-22. Nuoroda tikrinta 2021-09-22.
 Rugsėjo 25 d. – Leonardas Gutauskas, Lietuvos rašytojas, tapytojas (g. 1938 m.).Mirė nacionalinės kultūros ir meno premijos laureatas, rašytojas, tapytojas Leonardas Gutauskas. lrt.lt. 2021-09-25. Nuoroda tikrinta 2021-09-25.
 Rugsėjo 29 d. – Bronius Vaidutis Kutavičius, vienas žymiausių lietuvių kompozitorių, pedagogas (g. 1932 m.).Mirė vienas garsiausių Lietuvos kompozitorių Bronius Kutavičius. lrt.lt. 2021-09-29. Nuoroda tikrinta 2021-09-29.
 Spalio 1 d. – Vytautas Kolesnikovas, tapytojas, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras (g. 1948 m.).Mirė Nepriklausomybės Akto signataras tapytojas Vytautas Kolesnikovas. lrt.lt. 2021-10-01. Nuoroda tikrinta 2021-10-01.
 Spalio 5 d. – Juozas Žemaitis, Lietuvos katalikų vyskupas (g. 1926 m.).Mirė vyskupas emeritas Juozas Žemaitis MIC. suduvosgidas.lt. 2021-10-05. Nuoroda tikrinta 2021-10-05.
 Spalio 8 d. – Albinas Stankus, Lietuvos gydytojas neuropatologas, mokslininkas, išradėjas, dėstytojas, Palangos savivaldybės politinis bei visuomenės veikėjas (g. 1942 m.).Nuo COVID-19 mirė žinomas Palangos medikas Albinas Stankus. lrt.lt. 2021-10-09. Nuoroda tikrinta 2021-10-09.
 Spalio 13 d. – Antanas Dilys, Lietuvos fotografas (g. 1932 m.).Mirė Fotografijos muziejaus Šiauliuose įkūrėjas Antanas Dilys. lrt.lt. 2021-10-15. Nuoroda tikrinta 2021-10-15.
 Spalio 14 d. – Irena Budriūnienė-Jurgelėnaitė, lietuvių chorvedė ir pedagogė (g. 1936 m.).Mirė choro dirigentė Irena Budriūnienė. 15min.lt. 2021-10-15. Nuoroda tikrinta 2021-10-16.
 Spalio 16 d. – Eleonora Mykolaitienė, Lietuvos žurnalistė (g. 1930 m.).Mirė buvusi žurnalo „Kultūros barai“ atsakingoji sekretorė, žurnalistė Eleonora Mykolaitienė. lrt.lt. 2021-10-18. Nuoroda tikrinta 2021-10-18.
 Spalio 20 d. – Jonas Mačiukevičius, Lietuvos poetas, prozininkas, visuomenės ir politinis veikėjas (g. 1939 m.).JONAS MAČIUKEVIČIUS (1939 08 17 – 2021 10 20). rasytojai.lt. 2021-10-20. Nuoroda tikrinta 2021-10-21.
 Spalio 24 d. – Algirdas Strumskis, Lietuvos žurnalistas, redaktorius (g. 1938 m.).Mirė žurnalistas Algirdas Strumskis. lzs.lt. 2021-10-24. Nuoroda tikrinta 2021-12-01.
 Spalio 26 d.:
 Robertas Keturakis, Lietuvos poetas, rašytojas, vertėjas (g. 1935 m.).Mirė rašytojas Robertas Keturakis. lrytas.lt. 2021-10-26. Nuoroda tikrinta 2021-10-27.
 Aldona Levickienė, Lietuvos ir Kelmės rajono savivaldybės politinė bei visuomenės veikėja (g. 1944 m.).2007 m. Lietuvos Respublikos savivaldybių tarybų rinkimai. vrk.lt. Nuoroda tikrinta 2023-12-26.Aldona Levickienė. cemety. Nuoroda tikrinta 2023-12-26.
 Spalio 30 d. – Arūnas Šikšta, lietuvių vadybininkas, buvęs AB „TEO LT“, didžiausios Lietuvoje integruotų telekomunikacijų, IT ir televizijos paslaugų teikėjos, vadovas (g. 1968 m.).
 Lapkričio 8 d. – Elvyra Bungardienė, Lietuvos choreografė, režisierė, scenografė (g. 1935 m.).Netekome legendos: mirė „Žiogelio“ vadovė Elvyra Bungardienė-Anapolskaja. lrytas.lt. 2021-11-08. Nuoroda tikrinta 2021-11-09.
 Lapkričio 12 d. – Konstantinas Jakovlevas-Mateckis, Lietuvos inžinierius architektas (g. 1929 m.).In memoriam: Konstantinas Jakovlevas-Mateckis (1929–2021) lkas.lt
 Lapkričio 13 d. – Dalia Triponienė, Lietuvos gydytoja, kraujagyslių chirurgė (g. 1938 m.).Skaudi netektis: prieš pat savo gimtadienį mirė garsi medikė Dalia Triponienė. lrytas.lt. 2021-11-15. Nuoroda tikrinta 2021-11-15.
 Lapkričio 14 d.:
 Kornelija Kalinauskaitė-Fledžinskienė, Lietuvos smuikininkė, pedagogė (g. 1925 m.).Mirė pirmoji profesionali Lietuvos smuikininkė Kornelija Kalinauskaitė. lrt.lt. 2021-11-14. Nuoroda tikrinta 2021-11-15.
 Emilija Poškutė-Pumputienė, lietuvių grafikė (g. 1947 m.).IN MEMORIAM Emilija Poškutė-Pumputienė. elta.lt. 2021-11-16. Nuoroda tikrinta 2021-11-18.
 Lapkričio 15 d. – Irena Jasiūnaitė, Lietuvos dainininkė (mecosopranas), lietuvių operos primadona (g. 1925 m.).In memoriam… Irena Jasiūnaitė (1925–2021). opera.lt. 2021-11-15. Nuoroda tikrinta 2021-11-15.
 Lapkričio 19 d.:
 Algirdas Audzijonis, Lietuvos fizikas (g. 1935 m.).Mirė fizikas prof. Algirdas Audzijonis. DELFI.lt. 2021-11-21. Nuoroda tikrinta 2021-11-23.
 Juozas Rimkus, Lietuvos krepšininkas (g. 1945 m.).Netektis Lietuvos krepšinio padangėje – mirė triskart pasaulio veteranų čempionas Juozas Rimkus. lrt.lt. 2021-11-21. Nuoroda tikrinta 2021-12-02.
 Gintautas Zenkevičius, karininkas, generolas majoras, Lietuvos kariuomenės Gynybos štabo viršininkas (2019–2020 m.) (g. 1962 m.).Netekome atsargos generolo majoro Gintauto Zenkevičiaus . kariuomene.lt. 2021-11-19. Nuoroda tikrinta 2021-11-19.
 Lapkričio 23 d. – Juozas Jakavonis, partizaninio judėjimo dalyvis, politinis kalinys (g. 1925 m.).Mirė partizanas Juozas Jakavonis-Tigras. lrt.lt. 2021-11-23. Nuoroda tikrinta 2021-11-23.
 Lapkričio 24 d. – Vytenis Albertas Zabukas, pedagogas, habilituotas technologijos mokslų daktaras, Lietuvos politinis bei visuomenės veikėjas, Seimo (1996–2000 m.) narys (g. 1940 m.).Mirė buvęs Seimo narys Vytenis Albertas Zabukas. lrt.lt. 2021-11-25. Nuoroda tikrinta 2021-11-25.
 Lapkričio 26 d.:
 Mindaugas Budzinauskas, Lietuvos krepšininkas, treneris (g. 1973 m.).Anapilin iškeliavo krepšininkas ir treneris Mindaugas Budzinauskas. Delfi.lt. 2021-11-26. Nuoroda tikrinta 2021-11-27.
 Mindaugas Jusčius, Lietuvos aktorius (g. 1964 m.).
 Laima Keraitienė, agronomė, Lietuvos ir Rokiškio rajono savivaldybės politinė bei visuomenės veikėja (g. 1944 m.).GEDIME LAIMOS KERAITIENĖS. rokiskis.lt. Nuoroda tikrinta 2021-11-28.
 Gruodžio 8 d. – Pranas Aleknavičius, Lietuvos žemėtvarkos inžinierius (g. 1941 m.).Mirė vienas iškiliausių šalies žemėtvarkininkų, profesorius Pranas Aleknavičius. lrytas.lt. 2021-12-16. Nuoroda tikrinta 2021-12-16.
 Gruodžio 9 d. – Vytautas Damaševičius, Lietuvos kino režisierius, operatorius (g. 1944 m.).„Mirė kino režisierius Vytautas Damaševičius“. Delfi.lt. 2021-12-09. Nuoroda tikrinta 2021-12-10.
 Gruodžio 10 d. – Stasys Žilys, Romos katalikų dvasininkas ir archyvaras, tapytojas ir rašytojas, vertėjas (g. 1924 m.).Mirė apaštališkasis protonotaras Stasys Žilys. lrytas.lt. 2021-12-10. Nuoroda tikrnta 2021-12-10.
 Gruodžio 14 d. – Jonas Palionis, lietuvių kalbininkas (g. 1924 m.).
 Gruodžio 17 d.:
 Genovaitė Burneikienė, Lietuvos žurnalistė, mokslininkė (g. 1940 m.).Mirė žurnalistikos dėstytoja, žiniasklaidos tyrėja Genovaitė Burneikienė –Talkevičiūtė. lzs.lt. 2021-12-18. Nuoroda tikrinta 2021-12-18.
 Valentinas Mitė, Lietuvos žurnalistas (g. 1957 m.).Mirė žurnalistas Valentinas Mitė. lzs.lt. 2021-12-17. Nuoroda tikrinta 2021-12-18.
 Alfonsas Stakėnas, gydytojas, Šiaulių miesto garbės pilietis (g. 1925 m.).Mirė Virgio Stakėno tėvas, žinomas chirurgas Alfonsas Stakėnas . zmones.lt. 2021-12-18. Nuoroda tikrnta 2021-12-18.
 Aloyzas Toleikis, Lietuvos dailininkas, skulptorius, pedagogas (g. 1931 m.).Anapilin iškeliavo skulptorius prof. Aloyzas Toleikis. sa.vu.lt. Nuoroda tikrinta 2021-12-18.
 Gruodžio 19 d. – Vytautas Straižys, Lietuvos astronomas (g. 1936 m.).Mirė astronomijai gyvenimą paskyręs akademikas Vytautas Straižys. 15min.lt. 2021-12-20. Nuoroda tikrinta 2021-12-20.
 Gruodžio 24 d. – Juozas Rygertas, lietuvių teatro ir kino aktorius (g. 1936 m.).Mirė praeityje garsus lietuvių aktorius Juozas Rygertas. lrt.lt. 2021-12-24. Nuoroda tikrinta 2021-12-24.
 Gruodžio 26 d. – Aldona Bartusevičienė, Lietuvos gydytoja radiologė, visuomenės veikėja (g. 1924 m.).„Mirė profesorė, gydytoja radiologė Aldona Bartusevičienė“. Delfi.lt. Nuoroda tikrinta 2021-12-28.
 Gruodžio 27 d.:
 Alvydas Petkevičius, tapytojas, Alytaus kultūros premijos laureatas (g. 1950 m.).
 Raimondas Viskanta, inžinierius, šiluminės fizikos ir šilumos mainų specialistas, Purdue universiteto profesorius (g. 1931 m.).Raymond Viskanta (1931-2021). purdue.edu. Nuoroda tikrinta 2022-01-30.
 Gruodžio 28 d. – Antanas Leonas Lipeika, Lietuvos informatikas, inžinierius (g. 1946 m.).Antanas Leonas Lipeika. mii.lt. Nuoroda tikrinta 2025-03-12.

 Nedatuota 
 Antanas Strigūnas, Lietuvos ir Pasvalio rajono savivaldybės politinis bei visuomenės veikėjas (g. 1936 m.).2015 m. kovo 1 d. savivaldybių tarybų rinkimai. vrk.lt. Nuoroda tikrinta 2023-11-28.Mirė Antanas Strigūnas. joniskelis.lt. 2021-09-23. Nuoroda tikrinta 2023-11-28.

 Pasaulyje 
 Sausio 1 d. – Lajamas Reilis, airių dainininkas ir dainų autorius, buvęs grupės „Bagatelle“ narys (g. 1955 m.).
 Sausio 4 d. – Tania Roberts, amerikiečių aktorė (g. 1955 m.).
 Sausio 16 d. – Filas Spektoras, amerikiečių garso įrašų prodiuseris, išgarsėjęs XX a. 7-jame dešimtmetyje. Mirė kalėjime nuteistas už žmogžudystę.Encyclopaedia Britannica (g. 1940 m.).
 Sausio 20 d.: 
 Mira Furlan, kroatų aktorė ir dainininkė (g. 1955 m.).
 Justin Metsing Lekhanya, majoras generolas, buvęs Lesoto ministras pirmininkas, gynybos ministras ir karinės tarybos pirmininkas (g. 1938 m.).
 Sausio 21 d. – Natali Delon, buvęs prancūzų modelis, kino aktorė ir režisierė (g. 1941 m.).
 Sausio 23 d. – Laris Kingas, amerikiečių radijo ir televizijos žurnalistas (g. 1933 m.).Larry King, veteran broadcaster and TV personality, has died at age 87. today.com. Nuoroda tikrinta 2021-01-23.
 Sausio 28 d.: 
 Paulius Krucenas, olandų chemikas, Nobelio chemijos premijos laureatas (g. 1933 m.).
 Vasilijus Lanovojus, Rusijos aktorius (g. 1934 m.).
 Sausio 29 d. – Danute Bankaitis-Davis, lietuvių kilmės JAV chemikė ir dviratininkė, olimpietė, pasaulio čempionė (g. 1958 m.).
 Vasario 9 d. – Čikas Korija, amerikiečių pianistas, atlikęs įvairių stilių džiazo muziką. Vienas iš džiazroko ir Jazz Fusion pradininkų (g. 1941 m.).
 Vasario 10 d.:
 Gertrūda Benzė, Vokietijos kalbininkė, daktarė (g. 1933 m.).
 Laris Flintas, Larry Flynt Publications, leidžiančios virš dvidešimt žurnalų, savininkas ir vadovas (g. 1942 m.).
 Tamazas Gamkrelidzė, Gruzijos kalbininkas, orientalistas, indoeuropeistas (g. 1929 m.).
 Vasario 14 d. – Karlosas Menemas, Argentinos prezidentas (nuo 1989 m. liepos 8 d. iki 1999 m. gruodžio 10 d.). Peronistų partijos narys (g. 1930 m.).
 Vasario 22 d. – Jurijus Aleksandrovas, rusų šaunamųjų ginklų konstruktorius (g. 1934 m.).
 Vasario 25 d. – Hannu Olavi Mikkola, suomių lenktynininkas. Pasaulio ralio čempionate Mikkola dalyvavo nuo 1973 iki 1993 m. 1983 m. Mikkola, vairuodamas Audi Quattro automobilį tapo pasaulio ralio čempionu, 1979 m., 1980 m. bei 1984 m. galutinėje čempionato įskaitoje liko antras. Iš viso per savo karjerą Mikkola laimėjo 18 Pasaulio ralio čempionato etapų (g. 1942 m.).
 Kovo 9 d. – Džeimsas Levainas, JAV dirigentas, pianistas (g. 1943 m.).
 Kovo 21 d. – Adamas Zagajevskis, lenkų poetas, rašytojas (g. 1945 m.).Mirė lenkų poetas Adamas Zagajewskis. 15min.lt. 2021-03-21. Nuoroda tikrinta 2021-08-11.
 Kovo 22 d. – Elginas Beiloras, profesionalus amerikiečių krepšininkas (g. 1934 m.).
 Kovo 24 d. – Uldis Bėrzinis, Latvijos poetas, žurnalistas, vertėjas, politinis veikėjas (g. 1944 m.).
 Kovo 31 d. – Kamal Ganzouri, Egipto ekonomistas, du kartus ėjęs šalies ministro pirmininko pareigas (g. 1933 m.).
 Balandžio 9 d. – Princas Filipas, karalienės Elžbietos II vyras (g. 1921 m.).
 Balandžio 19 d. – Volteris Mondeilas, Jungtinių Amerikos Valstijų politikas, 1977–1981 metais, vadovaujant Džimiui Karteriui, ėjęs 42-ojo JAV viceprezidento pareigas (g. 1928 m.).
 Balandžio 20 d. – Idriss Déby, Čado politikas ir prezidentas (g. 1952 m.).„Mirė kovose su sukilėliais sužeistas Čado prezidentas“, lrt.lt, 2021-04-20. Nuoroda tikrinta 2021-04-20.
 Balandžio 23 d. – Fredi, Suomijos aktorius, muzikantas, dainininkas, dainų autorius ir televizijos laidų vedėjas (g. 1942 m.).
 Balandžio 24 d. – Šunsukė Kikučis, japonų kompozitorius, sukūręs daug muzikos televizijos serialams, animė ir kitų žanrų filmams (g. 1931 m.).‘Dragon Ball Z’ music composer Shunsuke Kikuchi dies
 Balandžio 27 d. – Ed Diener, amerikiečių psichologas, profesorius ir knygų autorius (g. 1946 m.).
 Gegužės 6 d.:
 Ichakas Aradas, žydų istorikas, Izraelio karininkas, sovietinis partizanas (g. 1926 m.).
 Kentaro Miura, japonų manga rašytojas, išgarsėjęs savo kūriniu „Berserk“ (g. 1966 m.).
 Gegužės 7 d. – Jegoras Ligačiovas, SSRS partinis ir valstybės veikėjas, TSKP Politinio biuro narys (g. 1920 m.).
 Gegužės 10 d. – Svante Thuresson, švedų džiazo muzikos atlikėjas (g. 1937 m.).
 Gegužės 23 d. – Max Mosley, buvęs teisininkas ir automobilių sporto lenktynininkas, nuo 1993 iki 2009 m. buvo Tarptautinės automobilininkų federacijos prezidentas (g. 1940 m.).
 Birželio 3 d. – Anerood Jugnauth, Mauricijaus politikas, prezidentas ir ministras pirmininkas (g. 1930 m.).
 Liepos 1 d. – Louis Andriessen, olandų kompozitorius ir pianistas (g. 1939 m.).
 Liepos 4 d. – Charles Segal, Pietų Afrikos respublikos ir JAV muzikantas (g. 1929 m.). Charles Segal (1929-2021). Find a Grave. 2022-10-05. Nuoroda tikrinta 2025-03-12.
 Liepos 5 d. – Vladimiras Menšovas, rusų aktorius ir režisierius (g. 1939 m.).„Nuo koronaviruso mirė garsus rusų režisierius, „Oskaro“ premijos laureatas Vladimiras Menšovas“, delfi.lt. 2021-07-05. Nuoroda tikrinta 2021-07-05.
 Liepos 6 d. – Dživanas Gasparianas, žymus armėnų muzikas ir kompozitorius, armėnų liaudies instrumento duduko virtuozas (g. 1928 m.).Legendary Armenian duduk player Jivan Gasparayn dies aged 92
 Liepos 17 d. – Žaklina Sasar, prancūzų aktorė, geriausiai žinoma vaidmenimis italų kine praėjusio amžiaus 7-ajame dešimtmetyje (g. 1940 m.).
 Liepos 23 d. – Toshihide Masukawa, japonų fizikas teoretikas, Nobelio fizikos premijos laureatas (g. 1940 m.).
 Rugpjūčio 8 d. – Janas Kaplinskis, estų poetas ir rašytojas (g. 1941 m.).Mirė Nobelio premijos nominantas, estų rašytojas Jaanas Kaplinskis. 15min.lt. 2021-08-10. Nuoroda tikrinta 2021-08-10.
 Rugpjūčio 9 d. – Sergejus Kovaliovas, žymus disidentas ir politinis kalinys buvusioje Sovietų Sąjungoje, žmogaus teisių aktyvistas ir politikas postsovietinėje Rusijoje (g. 1930 m.).Скончался правозащитник Сергей Ковалев, vesti.ru. 2021-08-09. Nuoroda tikrinta 2021-08-09.
 Rugpjūčio 15 d. – Gerhardas Miuleris, buvęs Vakarų Vokietijos futbolininkas, rezultatyviausias vokiečių žaidėjas (g. 1945 m.).Gerd Muller dead: Germany World Cup legend passes away aged 75, dailystar.co.uk. 2021-08-15. Nuoroda tikrinta 2021-08-15.
 Rugpjūčio 26 d. – Alesis Razanavas, baltarusių poetas ir vertėjas (g. 1947 m.).Belarusian poet Ales Razanau passes away. belsat.eu. 2021-08-26. Nuoroda tikrinta 2021-09-12.
 Rugpjūčio 27 d. – Zygfrydas Matusas, Vokietijos kompozitorius (g. 1934 m.).German composer Siegfried Matthus died at the age of 87, gettotext.com. 2021-08-30. Nuoroda tikrinta 2021-08-30.
 Rugpjūčio 28 d. – Teresa Żylis-Gara, dainininkė, operos solistė, viena žymiausių XX a. antros pusės operos dainininkių Europoje ir pasaulyje (g. 1930 m.).
 Rugpjūčio 29 d. – Žakas Rogas, belgų gydytojas, sporto veikėjas, Tarptautinio olimpinio komiteto prezidentas (2001–2013 m.) (g. 1942 m.).IOC announces passing of former IOC President Jacques Rogge, olympics.com. 2021-08-29. Nuoroda tikrinta 2021-08-30.
 Rugsėjo 6 d. – Žanas Polis Belmondo, vienas žinomiausių visų laikų prancūzų kino aktorių, prisidėjęs prie Prancūzų naujosios bangos meno judėjimo (g. 1933 m.).
 Rugsėjo 10 d. – Žoržė Sampajas, Portugalijos teisininkas, politinis veikėjas, Portugalijos prezidentas (1996–2006 m.). (g. 1939 m.).Jorge Sampaio, who showed extent of Portuguese presidential powers, dies at 81. reuters.com. 2021-09-10. Nuoroda tikrinta 2021-09-10.
 Rugsėjo 11 d. – Abimaelis Gusmanas, Peru filosofijos profesorius, maoistinės organizacijos Švytintis kelias įkūrėjas ir ilgametis lyderis (g. 1934 m.).Peru: Abimael Guzmán, head of Shining Path insurgency, dies. washingtonpost.com. 2021-09-11. Nuoroda tikrinta 2021-09-12.
 Rugsėjo 16 d. – Dušanas Ivkovičius, vienas tituluočiausių visų laikų serbų trenerių (g. 1943 m.).„Skaudi netektis: mirė Dušanas Ivkovičius“. Basketnes.lt. 2021-09-16. Nuoroda tikrinta 2021-09-16.
 Rugsėjo 17 d. – Abdelazizas Buteflika, Alžyro prezidentas 1999–2019 m. (g. 1937 m.).
 Rugsėjo 20 d. – Claude Lombard, Belgijos dainininkė (g. 1945 m.).
 Rugsėjo 21 d. – Mohamed Hussein Tantawi, buvęs karinių Egipto pajėgų vadas (tuo pačiu de facto Egipto vadovas). Jis juo tapo iš Egipto prezidento posto po 2011 m. Egipto revoliucijos pasitraukus Hosni Mubarak. Nuo 1991 m. iki 2012 m. Tantawi buvo šalies gynybos ministras (g. 1935 m.).
 Rugsėjo 29 d. – Hayko, Armėnijos pop muzikos dainininkas ir dainų autorius (g. 1973 m.).
 Spalio 6 d. – Tomojasu Asaoka, buvęs japonų futbolininkas, rungtyniavęs Japonijos rinktinėje (g. 1962 m.).
 Spalio 18 d. – Kolinas Liuteris Pauelas, Jungtinių Amerikos Valstijų valstybės veikėjas ir keturių žvaigždučių atsargos generolas. 2001–2005 m., JAV prezidento Džordžo V. Bušo pirmosios kadencijos metu, Pauelas ėjo 65-ojo JAV valstybės sekretoriaus pareigas (g. 1937 m.).
 Spalio 20 d. – Mihalas Čiksentmihalis, vengrų psichologas (g. 1934 m.).
 Spalio 26 d.:
 Volteris Smitas, buvęs škotų futbolininkas ir Škotijos Premier lygos komandos Glazgo „Rangers“ klubo vyr. treneris. Trenerio karjerą baigė 2011 m. (g. 1948 m.).
 No Tėu, Pietų Korėjos politikas, buvęs šalies prezidentas, pareigas ėjęs 1988–1993 m. laikotarpiu (g. 1932 m.).
 Lapkričio 6 d. – Raúl Rivero, Kubos poetas ir žurnalistas (g. 1945 m.).Raúl Rivero, Cuban poet and journalist dissident of Castroism, dies in Miami 
 Lapkričio 7 d. – John Tabinaman, buvęs Bugenvilio salos Papua Naujojoje Gvinėjoje prezidentas (g. 1952 m.).President pays tribute to Late Tabinaman . abg.gov.pg. 2021-11-07. Nuoroda tikrinta 2021-11-09.
 Lapkričio 11 d. – Frederikas Vilemas de Klerkas, Pietų Afrikos Respublikos politikas, buvęs prezidentas, Nobelio taikos premijos laureatas (g. 1936 m.).Mirė paskutinis baltasis PAR prezidentas de Klerkas. DELFI.lt. 2021-11-11. Nuoroda tikrinta 2021-11-14.
 Lapkričio 17 d. – Tėnsas Jordanas, Pietų Afrikos dainininkas ir dainų autorius (g. 1971 m.).
 Lapkričio 23 d. – Čion Duhanas, Pietų Korėjos politikas, buvęs šalies prezidentas, ėjęs pareigas 1980–1988 m. (g. 1931 m.).
 Lapkričio 25 d. – Michalas Hasiukas, lenkų kalbininkas, baltistas (g. 1931 m.).Netekome profesoriaus Michało Hasiuko (1931–2021) . flf.vu.lt. 2021-11-26. Nuoroda tikrinta 2021-12-02.
 Lapkričio 28 d.:
 Laila Halme, suomių dainininkė (g. 1934 m.).
 Frenkas Viljamsas, verslininkas, Formulės 1 komandos „Williams F1“ įkūrėjas iš Didžiosios Britanijos (g. 1942 m.).
 Gruodžio 5 d. – Stevanas Jelovacas, Serbijos krepšininkas, puolėjas (g. 1989 m.).Anapilin iškeliavo buvęs Vilniaus „Ryto“ legionierius Stevanas Jelovacas. Delfi.lt. 2021-12-05. Nuoroda tikrinta 2021-12-11.
 Gruodžio 6 d. – Masajukis Uemura, NES ir SNES žaidimų konsolių projektuotojas (g. 1943 m.).
 Gruodžio 11 d. – Anne Rice, amerikiečių rašytoja, rašiusi gotikine ir religine tematika (g. 1941 m.).
 Gruodžio 13 d. – Sergejus Solovjovas, rusų kino režisierius (g. 1944 m.).Mirė filmų „Assa“, „Šimtas dienų po vaikystės“ ir kitų režisierius Sergejus Solovjovas. lrytas.lt. 2021-12-13. Nuoroda tikrinta 2021-12-16.
 Gruodžio 18 d. – Ričardas Rodžersas, pasaulinio garso britų architektas (g. 1933 m.).
 Gruodžio 21 d. – Carlyle Glean, Grenados politikas, 2008–2013 m. ėjęs šalies generalgubernatoriaus pareigas (g. 1932 m.).
 Gruodžio 26 d. – Desmondas Tutu, Pietų Afrikos anglikonų arkivyskupas, pirmasis juodaodis arkivyskupas Pietų Afrikoje, kovotojas prieš apartheidą (g. 1931 m.).Statement on the passing of Archbishop Emeritus Desmond Mpilo Tutu  thepresidency.gov.za. 2021-12-26. Nuoroda tikrinta 2021-12-26.
 Gruodžio 30 d. – Karelas Lopraisas, čekų autosporto lenktynininkas. Jis šešis kartus laimėjo Dakaro ralyje sunkvežimių kategorijoje ir pagal šį rodiklį yra pirmas ralio istorijoje (g. 1949 m.).

 Šaltiniai